கெடா மலாய் மொழி

கெடா மலாய் மொழி (ஆங்கிலம்: Kedah Malay; மலாய்: Bahasa Melayu Kedah; ஜாவி: بهاس ملايو قدح ; தாய் மொழி: ภาษามลายูไทรบุรี; கெடா மலாய்: Pelat Utagha; Phasa Malāyū Saiburī) என்பது ஆஸ்திரனேசிய மொழிக் குடும்பத்தின் மலாய-பொலினீசிய மொழிகள் துணைக் குடும்பத்தைச் சார்ந்த ஒரு மொழியாகும். 

மலேசியாவில் கெடா. பினாங்கு, பெர்லிஸ் மாநிலங்கள்; பேராக் மாநிலத்தின் கிரியான் மாவட்டம், மஞ்சோங் மாவட்டம், லாருட், மாத்தாங், செலாமா மாவட்டம்; தாய்லாந்து நாட்டின் திராங், சத்துன், ரானோங், தனிந்தாரி, லங்காட் மாநிலம்; இந்தோனேசியாவின் அச்சே மாநிலம் போன்ற இடங்களில் இந்த மொழி பரவலாகப் பேசப்படுகிறது.

பொது

வரலாற்று அடிப்படையில், தாய் மொழியின் தாக்கத்தினால் கெடா மலாய் மொழியின் பயன்பாட்டில் மாற்றங்கள் ஏற்பட்டன. அதற்கு முன்பு, தென்மேற்கு தாய்லாந்தில், கெடா மலாய் மொழியின் பயன்பாடு மிகவும் பரவலாக இருந்தது. தாய்லாந்து மொழியின் கலப்பு இல்லமல் கெடா மலாய் மொழி பயன்படுத்தப்பட்டது. 

மியான்மரில் உள்ள கவ்தாங் மாவட்டத்தில் கெடா மலாய் மொழியின் பயன்பாட்டை இன்றும்  காணலாம். தென்மேற்கு தாய்லாந்தில் ரானோங் மற்றும் கிராபி; இந்தோனேசியா  சுமத்திராவில் ஜாரிங் ஆலஸ், லங்காட், அச்சே மற்றும் பாங்காக்கிற்கு வடக்கே உள்ள மத்திய தாய்லாந்து பகுதிகளில், கெடா மலாய் மொழி பேசுபவர்களில் பெரும்பாலோர் கெடாவிலிருந்து புலம்பெயர்ந்த குடியேறிகளின் வழித்தோன்றல்கள் ஆகும்.

 வரலாறு 

தீபகற்ப மலேசியாவில், வடக்குப் பகுதியின் பேச்சுவழக்கைப் பொருத்த வரையில், கெடா மலாய் மொழியை, பல கிளைமொழிகளாகப் பிரிக்கலாம். ஓர் இடத்தில் பயன்படுத்தப்படும் கெடா மலாய் மொழி மற்றோர் இடத்தில் சற்றே மாறுபட்டுக் காண்கிறது.

 கெடா பெர்சிசிரான் பேச்சுவழக்கு - (Kedah Persisiran)
 கெடா உத்தரா பேச்சுவழக்கு - (Kedah Utara)
 திராங் சத்துன் பேச்சுவழக்கு - (Kedah Thai)
 கெடா பாலிங் பேச்சுவழக்கு - (Kedah Malay)

தாய்லாந்து திராங், சத்துன் பகுதிகளில் பயன்படுத்தப்படும் கெடா மலாய் மொழி, தாய்லாந்து மொழியால் பெரிதும் பாதிக்கப்பட்டு உள்ளது. இதற்கிடையில், கெடா பாலிங் மாவட்டத்தில் உள்ள மலேசிய மக்கள்; கெடா மலாய் மொழியைச் சற்றே மாறுபட்ட நிலையில் பயன்படுத்தி வருகின்றனர். அவர்களின் பயன்பாட்டில் மற்றொரு வட்டார மலாய் மொழியான கிளாந்தான்-பட்டாணி மலாய் மொழியின் தாக்கங்கள் உள்ளன.

மேலும் காண்க

 மலேசிய மொழிகள்
 மலாய மொழிகள்
 மலாய் மொழி
 அசிலியான் மொழிகள்
 ஆஸ்திரோனீசிய மொழிகள்

மேற்கோள்கள்

மேலும் படிக்க



நூல்கள்







வெளி இணைப்புகள்
 Kedahan-Standard Malay Online dictionary

பகுப்பு: ஆஸ்திரோனீசிய மொழிகள்
பகுப்பு: மலாய-பொலினீசிய மொழிகள்
பகுப்பு: மலேசிய மொழிகள்